Σαλάτα με noodles και μοσχάρι σοτέ
Ελαφριά και νόστιμη, αυτή η εξωτική σαλάτα με noodles και μοσχάρι σοτέ, είναι ιδανική ακόμα και για κυρίως γεύμα.
400 γρ. κόντρα φιλέτο μόσχου, χωρίς κόκαλο, σε πολύ λεπτές λωρίδες, 270 γρ. soba noodles*, 4 κούπες πλατιά φασολάκια της αρεσκείας μας, κατεψυγμένα, σε κομμάτια 3 εκ., 6 μικρά ραπανάκια, σε λεπτές φέτες, 100 γρ. τρυφερά φύλλα σπανακιού, 2 κ.σ. σούπας μίριν (ιαπωνικό άρτυμα από ρύζι, με μικρή περιεκτικότητα σε αλκοόλ. Σε καταστήματα με προϊόντα Απω Ανατολής και μεγάλα σούπερ μάρκετ. Αν δεν βρούμε, το αντικαθιστούμε με την ίδια ποσότητα μηλόξιδου, με διαφορετικό αποτέλεσμα), 1 κ.σ. σάλτσα σόγιας, ελαιόλαδο, αν θέλουμε (αν προσθέσουμε, οι θερμίδες θα είναι περισσσότερες - 135 ανά κουταλιά)
Για να φτιάξουμε σαλάτα με noodles και μοσχάρι σοτέ, ξεκινάμε ψεκάζοντας ή αλείφοντας με ένα πινέλο ένα μεγάλο αντικολλητικό τηγάνι με λίγο ελαιόλαδο και το ζεσταίνουμε σε δυνατή φωτιά.Ψήνουμε το κρέας για περίπου 3 - 4 λεπτά, μέχρι να ροδίσει καλά και ομοιόμορφα. Δεν πρέπει να παραψηθεί, για να μη στεγνώσει. Αποσύρουμε και βγάζουμε το κρέας σε ένα πιάτο. Σκεπάζουμε και το αφήνουμε στην άκρη 5 λεπτά, να ξεκουραστεί.Εν τω μεταξύ, βράζουμε τα ζυμαρικά σύμφωνα με τις οδηγίες της συσκευασίας. Τα τελευταία 2 λεπτά ρίχνουμε και τα φασολάκια στην κατσαρόλα. Τα σουρώνουμε, τα κρυώνουμε βρέχοντάς τα με νερό βρύσης και τα αφήνουμε να στραγγίξουν καλά.Βάζουμε τα ζυμαρικά με τα φασολάκια σε ένα μπολ και προσθέτουμε όλα τα υπόλοιπα λαχανικά. Σε ένα μικρό μπολ αναμειγνύουμε το μίριν με τη σάλτσα σόγιας και περιχύνουμε τη σαλάτα ζυμαρικών. Ανακατεύουμε απαλά μέχρι να αναμειχθούν και μοιράζουμε τη σαλάτα σε πιάτα.Από πάνω βάζουμε το κρέας, πασπαλίζουμε, αν θέλουμε, με λίγο ψιλοκομμένο κόλιανδρο ή μαϊντανό, προσθέτουμε ελαιόλαδο, αν επιθυμούμε, και σερβίρουμε.
Μοσχάρι,Νουντλς,Light